पानीपत। नारा गांव की राजेश रानी। वह अपने गांव परिवार के लिए मिसाल बनी हैं। जब सवा महीने की थीं, तब उनके माता-पिता को पता चला था कि उनकी आंखों की पुतलियों के पीछे की नसें डैमेज हो चुकी हैं। वह देख नहीं पाएंगी। उसी समय से पिता अजायब सिंह व मां बीरमती को बेटी के भविष्य की चिंता सताने लगी थी। आज वही बेटी अपने 2 भाइयों व 3 बहनों में सबसे ज्यादा पढ़कर अंध विद्यालय में संगीत शिक्षक हैं। वह आसपास क्षेत्र में लोगों को खुद का उदाहरण देकर कामयाबी के लिए मोटीवेट करती है। कोई दृष्टिहीन या दिव्यांग भीख मांगता मिलता है तो उसे मेहनत करके कामयाब होने के लिए प्रेरित करती है।
जॉब छोड़ स्कूलों में दे रहीं नि:शुल्क शिक्षा
सुखदेव नगर में रहने वाली डाॅ. कुंजल प्रतिष्ठा पिछले एक साल से स्कूलों में नि:शुल्क कैंप लगाकर विद्यार्थियों और श्रमिक परिवारों के बच्चों को कॅरिअर काउंसलिंग दे रही हैं। व्यक्तित्व विकास, बोलचाल के गुर सिखाने के साथ पर्यावरण सुरक्षा के प्रोजेक्टर लेकर लगातार काम कर रही हैं। एक साल पहले तक वे बीएड कॉलेज में प्रिंसिपल थीं। जरूरतमंद विद्यार्थियों के लिए कुछ करने की मन में आई तो जॉब में टाइम देना मुश्किल हो गया। ऐसे में जॉब ही छोड़ दी। गणतंत्र दिवस पर जिला समारोह में उन्हें शिक्षामंत्री ने अलग तरह की इस समाज सेवा के लिए सम्मान भी दिया।
अब बच्चों को सिखा रहीं अक्षर ज्ञान
ये उस महिला की कहानी है, जिसमें लड़कियों को शिक्षित करने का जज्बा है। घर की चौखट पार कर पहले अपने आपको काबिल बनाया। पिछले करीब 19 साल से बच्चों को नि:शुल्क शिक्षा दे रही हैं। हम बात कर रहे हैं राक्सेड़ा गांव की बहू शीतल रानी की। जोकि हथवाला गांव में एक चौपाल में शिक्षा से पिछड़ रहे बच्चों को पढ़ाती हंै। उनके पास करीब 65 बच्चे शिक्षा प्राप्त कर रहे हैं। जिनमें करीब 80 प्रतिशत लड़कियां हैं। शीतल सोनीपत जिले की हैं।
आगे की स्लाइड्स में पढ़ें जब मिसाल बनी ये महिलाएं
hin_Deva hin_Deva hin_Deva hin_Deva hin_Deva hin_Deva